
1. HELBURUA
Baldintza agiri honen xedea da Oñatiko Udalaren erakunde autonomoa den San Martin Zaharren Egoitza Fundazioaren jabetzakoa den “Beco Esparrua” deritzon lursailetik 3.870 m2-ko lurzatia enkante bidez besterentzea.

Ondasun higiezina V. eranskinean xehatzen da.
2. OINARRI JURIDIKOA
Toki-araubidearen oinarriak arautzen dituen 7/1985 Legeak xedatutakoren arabera, toki-eskumeneko zerbitzu publikoak modu zuzenean kudeatu ahal izango ditu, besteak beste, Tokiko erakunde autonomo baten bidez. Hain zuzen, zaharren egoitzaren zerbitzuak modu zuzenean kudeatzeko eratu zuen Oñatiko Udalak San Martin Zaharren Egoitza Fundazioa erakunde autonomoa eta, bide batez, 1992ko azaroaren 26an onartu zituen erakunde autonomoaren estatutuak (1993/01/05 GAO).

Estatuen 2. artikuluak xedatutakoaren arabera zuzendaritza-batzordeak eta bere organoek independentzia osoz jardungo dute, muga bakarra izango da Toki Erakundeen Zerbitzuen Erregelamenduaren 87. artikuluak xedatzen duen Udalak egin beharreko tutoretza.

Hori guztia kontuan izanda, “Beco Esparrua” deritzon lursailetik 3.870 m2-ko lurzatiaren salmenta gauzatzeko honakoak bete beharko dira:

1. 33/2003 Administrazio Publikoen Ondare Legearen eta 1372/1986 Toki Erakundeen Ondasunen Erregelamenduaren arabera, ondare ondasunen besterentzea enkante bidez egin beharko da. Horretarako honako prozedura bete beharko da:

a. ondasunaren edo eskubidearen besterentzea justifikatzen duen memoria

2019ko urtarrilaren 31an Udal Tokiko Gobernu Batzarrak egindako bileran ondasuna besterentzeko erabakia onartzen du eta, salmenta prezioa eta baldintzak ezartzen ditu.

b. lehiaketa arautuko duen Baldintza Plegua, gutxienez honakoak jasoko dituena:

i. Ondasunaren edo eskubidearen deskripzio tekniko eta juridikoa.

ii. Bermeak 

iii. Eskaintzak aurkezteko ereduak eta lizitazioaren deskripzioa

2. San Martin Egoitza Fundazioaren zuzendaritza-batzordearen aldeko akordioa

San Martin Egoitzako Bilkurak 2016ko irailaren 22an egindako bileran, Matromai Etxebarri partzelaren salmenta egitea onartu zuen eta 2019ko urriaren 2ko bileran Baldintza Zerrenda eta balorazioa onartzen ditu
3. Udal Osoko Bilkuraren aldeko akordioa

2019ko urriaren 31an Osoko Bilkurak onartu zuen San Martin Zaharren Egoitza fundazioak hartutako akordioa, hau da: lurzatia besterentzeko akordioa eta enkantea arautuko duen Baldintza Plegua
3. LIZITAZIO OINARRIA.-

V eranskinean zehazten da.
Ikus Baldintza Plegu honen 11. atala “salerosketaren baldintzak”.
4. BEHIN-BEHINEKO FIDANTZA.-

1.- Enkantean parte hartzeko nahitaezkoa izango da eskaintzaren xede den ondasunaren lizitazio oinarriaren % 5ari dagokion behin-behineko fidantza jartzea.

2.- Fidantza jartzeko hiru modu daude, eta bakoitzean agiri bat jasoko da fidantza jarri izana frogatzeko: 

- Fidantza eskudirutan eratu daiteke Udalak zabalik dauzkan kontu korronteetako batean. Hala eginez gero, entitateak emandako frogagiria aurkeztu beharko da. 

- Banku abal bidez ere eratu daiteke; horrela eginez gero, abala Udalaren Hazienda sailean sartu delako frogagiria aurkeztu beharko da. 

3.- Adjudikaziodunari fidantza itzultzeko ezinbestekoa da kontratua formalizatzea eta adjudikazioaren prezioa ordaintzea. Eskudirutan jarri bada, prezioaren zatitzat hartuko da. Eskaintza arrazoirik gabe bertan behera utziz gero, fidantza atxikiko da.

4.- Adjudikaziodunek salerosketa kontratua formalizatu eta berehala, bermea iraungi egingo da eta adjuditakataziodun izan ez diren lizitatzaileei itzuli egingo zaie.

5. ESKAINTZAK AURKEZTEA.-

A) Eskaintzak aurkezteko lekua.
Enkantean parte hartu nahi duten lizitatzaileek Oñatiko Udaleko Herritarren Arreta Zerbitzuko (HAZ) erregistro orokorrean aurkeztu dezakete euren eskaintza (Foruen Enparantza 1, Oñati). Eskaintzak posta bidez ere bidali ahal izango dira, Herri administrazioen kontratuen Legearen Arautegi Orokorrak 80. artikuluan ezartzen duenarekin bat etorriz. 

B) Eskaintza aurkezteko epealdia.
Iragarkia Gipuzkoako Lurralde Historikoko Aldizkari Ofizialean argitaratu eta hurrengo egunetik hasita 15 egun naturaleko epean aurkeztu ahalko dira.

C) Eskaintzak aurkezteko modua.  
Bi gutun azal aurkeztu behar dira (“A” eta “B”) eta barruan baldintzen agirian adierazten dena sartu. Azalean esaldi hau idatzi behar da: “SAN MARTIN FUNDAZIOAREN JABETZAKO “BECO ESPARRUA” DERITZON LURSAILETIK 3.870 m2-ko LURZATIAREN ENKANTEA” 
Eskaintza aurkezten duen pertsonak sinatu behar ditu eta haren ordezkariaren edo ahaldunaren izena idatzi behar da.
1.- “A” gutun azalean eskaintza ekonomikoa soilik sartu behar da. Baldintzen agiri honen I. eranskinean ezartzen den ereduaren arabera egin behar da.
2.- “B” gutun azalean ondoko hauek sartu behar dira:
2.1. Aurkezlea pertsona fisikoa bada, NANaren fotokopia.
Aldiz, pertsona juridikoa bada, IFZren fotokopia eta eraketa eskritura edo akta sartu behar da. Honek legezko betekizun guztiak bete behar ditu eta horrez gainera merkataritza erregistroan (edo behar diren erregistro publikoetan) behar bezala inskribatuta egon behar da edo, indarreko legeriaren arabera beharrezkoa izanez gero, administrazioaren baimena eduki behar du, eskaintza aurkeztu aurretik.
2.2. Eskaintza sinatzen duenak hirugarren baten edo sozietate baten ordezkaritzan jarduten badu, eskaintza aurkezten duenaren aldeko ahalordetze eskritura ere aurkeztu behar du; eskriturak nahikoa ahalmen eman behar du ondasun higiezinak eskuratzeko, eta Arabako Foru Aldundiaren idazkari andreak edo haren legezko ordezkoak askietsita egon behar da.
2.3. Indarrean dagoen legeriaren arabera administrazioarekin kontratuak sinatzea galarazten duten egoeretako batean ez dagoelako adierazpena, sinatuta. Adierazpen honen eredua baldintza administratiboen agiri honen II. eranskinean dago.
2.4. Eskaintza egiten duen pertsona fisikoa (edo pertsona juridikoaren administratzaileak) ondoko lege hauetan arautzen diren egoeretako batean ez dagoelako adierazpena: 5/2006 Legea, apirilaren 10ekoa, gobernuko kideen eta estatuko administrazio orokorreko goi kargudunen interes gatazkak arautzen dituena; 53/1984 Legea, abenduaren 26koa, herri administrazioetako langileen bateraezintasunena; 5/1985 Lege Organikoa, ekainaren 19koa, hauteskundeen araubide orokorrarena. Adierazpen hau III. eranskinean ezartzen den ereduaren arabera egin behar da.
2.5. Zerga betebeharrak eta Gizarte Segurantzarekiko betebeharrak egunean dituela frogatzen duten agiriak, Foru Aldundiak edo Ogasuneko ordezkaritzak eta Gizarte Segurantzak eginak.
Aurreko betebeharrok betetzen dituela frogatzeko berariazko erantzukizunpeko adierazpena egin daiteke. Horretarako III. eranskineko eredua edo antzeko besteren bat har daiteke aintzat. Adierazpen hori aurkeztuz gero, proposatzen den adjudikaziodunak ziurtagiri egokiak aurkeztu beharko ditu hamar eguneko epealdian proposamena behin betikoa izateko.
2.6. Fidantza sartu edo eratu dela frogatzen duen dokumentazioa.
2.7. Fidantza itzuli behar den banketxea edo aurrezki kutxa eta kontuaren zenbakia. (IV. eranskina)
Aurrean aipatzen diren agiriak (NANaren edo IFZren kopiak ez beste guztiak) bi modutan aurkez daitezke: jatorrizko agiria edo administrazioak erkatutako kopia.
Eskaintza postaz aurkeztu nahi izatekotan, zorrotz bete beharko da Herri administrazioen kontratuen Legearen Arautegi Orokorrak 80. artikuluan xedatzen duena; bertan ezartzen dena bete ezean, eskaintza ez da onartuko.
6. KONTRATAZIO MAHAIA.-

Kontratazio Mahaiaren osaera honakoa da:

Alkatea presidente eta honakoak:

· Oñatiko Udaleko Idazkaria

· Oñatiko Udaleko Kontuhartzailea

· Ingurumena eta Landa Garapen saileko teknikaria

· Aurreko guztiek beste pertsona bat eskuordetu dezakete.
7. ESKAINTZAK IREKITZEA

Lehenengo B kartazalak irekiko dira eta aurkeztutako dokumentazioa ondo balego, erabakitako egunean A kartazalak irekiko dira ( eskaintza ekonokikoak).

Eskaintza ekonomikoen gutun azalak jendaurreko ekitaldian ireki eta irakurriko dira. Eskaerak aurkezteko epealdia amaitu ondoko bosgarren egun baliodunean irekiko dira.
Ekitaldi hori baino lehen, dokumentazioaren gutun azalak (“B” gutun azalak) irekiko dira eta agiriak aztertu eta kalifikatuko dira. Horren guztiaren akta egingo da. Lizitatzaileei hiru eguneko epealdia eman ahal izango zaie akats materialak eta egitatezkoak zuzentzeko; ordea, fidantza ez bada ordaintzen edo eskaintza ekonomikoa aurkezten ez bada, eskaintza baztertuko da.
8. ADJUDIKAZIOA

“A” gutun azalak jendaurrean irekitzen diren ekitaldian Kontratazio Mahaiak ondasuna eskaintza ekonomiko onena egin duenari adjudikatzea proposatuko du. Adjudikazioa eskaintzak ireki eta hurrengo egunetik HOGEITA HAMAR EGUN pasatu baino lehen egingo da, edo adjudikaziodunek falta diren agiriak aurkeztu eta gero.
9. PREZIOA ORDAINTZEA

Behin betiko adjudikazioa jakinarazi eta gero adjudikaziodunak HILABETE BAT pasatu baino lehen ordaindu beharko du zenbatekoa. Aldi horretan zenbateko hori ordaintzen ez badu, adjudikazioari uko egin diola pentsatuko da eta fidantza galduko du; gainera, kontratuen arloko indarreko legeriaren arabera, higiezina bigarren eskaintza onena egin duenari adjudikatu ahal izango zaio.
10. BALDINTZA AGIRIAK ETA HIGIEZINAREN DOKUMENTAZIOA.-

Enkantearen baldintza agiriak bi modutan aztertu edo eskuratu daitezke: 
1.- Oñatiko Udaleko Herritarren Arreta Zerbitzuko erregistro orokorrean (Foruen Enparantza 1, Oñati), bulego orduetan (7:30-15:30)

2.- korreo elektronikoz kontratazio atarian honako helbidean: www.oñati.eus
11. SALEROSKETAREN BALDINTZAK.-

1.- Besterentzea nahi den 3.870 m2-ko lurzatia, Erguiña etxebarri baserriko jabetzakoa den “Beco-esparrua” deritzon lursailaren zati bat da. Erguiña etxebarri baserria eta bere jabetzakoak inskribatuta daude Jabetza Erregistroan 1155 tomoan, 280 liburuan eta 18. 245 finka zenbakiarekin
. 
Indarrean dagoen araudiari jarraituta, lurzatia besterendu ahal izateko, aurretik, 3.870 m2-ko lurzatia segregatu beharko da.

Kontuan izanda ekainaren 4ko 19/1995 Nekazaritza Ustiapenak Modernizatzeko Legeak eta 168/1997 EAEko lehentasunezko nekazaritza-ustiapenak eta lurralde historikoetako laborantzarako gutxieneko unitateak zehazteko Dekretuak, hektarea bat, segregatzen den lurzatia beste lursail batera elkartu beharko zaio gutxieneko azalera bete arte.

Elkartzeko proposatzen den lursaila mugakide ez bada, Lege Hipotekarioaren 8. artikuluak eta bere Erregelamenduaren 44. artikuluak lursail-funtzionalei buruz xedatutakoa bete beharko da, hau da:

2.- Oñatiko Udalak Kode Zibilean ezarritakoaren ondorioz finkaren egoera juridikoak eragiten dituen ebikzio guztien erantzukizuna izango du.
3.- Oñatiko Udalak adjudikatzen duen ondasunak juridikoki eta erregistroan erregularizatu beharko ditu eskritura publikoa sinatu aurretik edo ondasunak adjudikaziodunei eman aurretik.
4.- Adjudikaziodunak bere gain hartuko ditu higiezinaren jabetza eta erabileraren ondoriozko gastu guztiak, hura bere esku jarri eta gero (baldintza agiri honen 14. klausulan ezarritakoarekin bat etorriz). Hortaz, ordutik aurrera Administrazioak ez du edukiko adjudikatutako higiezinaren gaineko erantzukizunik, ezkutuko akatsengatik izan ezean.
5.- Oñatiko Udalak ez du edukiko inolako erantzukizunik enkantean adjudikatzen diren finken gaineko eskubideak, aurretik eratutakoak, erabiltzeagatik, ondoko kasu honetan izan ezean: ebikzioaren saneamendua, Kode Zibilean edo bestelako lege testuetan ezartzen denarekin bat etorriz.
6.- Adjudikaziodunak gehien jota urte bateko epea izango du dagokion Udal baimena eskatu ondoren, erosten duen lurzatian dagoen astazifaktoriaren instalakuntzak kendu eta egoki lehengoratzeko. hori adjudikaziodunak bere eskaeran jarritako epean egingo ez balu Udalaren aldetik jasoko lukeen isuna hilabeteko atzerapen bakoitzatik 500 eurokoa izango litzateke eta hiru hilabete igaro ondoren egin gabe jarraituko balu, Udalak salmenta erosketa ez luke sinatuko, beraz salmenta bertan behera geratuko litzateke.
12. ZERGAK, NOTARIO GASTUAK ETA ERREGISTRO GASTUAK.-

Adjudikaziodunak ordaindu beharko ditu salerosketa formalizatzeak eta inskribatzeak eragiten dituzten notario eta erregistro gastu guztiak, bai eta egin beharreko bereizketen ondoriozkoak ere( segregazioa eta ondorengo lur gehiketa barne).
Salerosketa kargatzen duten zerga guztiak alderdiek ordainduko dituzte, indarreko legerian ezartzen denarekin bat etorriz.
13. ESKRITURAK SINATZEA.-

Ondasun higiezina adjudikatzeko prezioa osorik ordaindu eta gero, adjudikaziodunak eskriturak sinatzeko eskatu ahal izango dio Administrazioari.
Salerosketa formalizatzeak eragiten dituen gastuak eta erregistroan inskribatzeak eragiten dituenak ondasuna eskuratzen duenak ordainduko ditu.

Salmenta eskriturak ez dira sinatuko lurzatian egin beharreko lanak guztiz bukatu arte eta lanok egoki egin direla egiaztatzen denean Udalak ezarriko du eskriturak sinatzeko eguna.
14. ONDASUN HIGIEZINAK ERABILI AHAL IZATEA.-

Ondasun higiezinak adjudikaziodunen eskura egongo dira adjudikazio prezio osoa benetan ordaindu ondoren eta, edonola ere, eskriturak sinatuz gero.
Oñatin, 2019ko maiatzaren 6an
ERANSKINAK

I.- Eskaintza ekonomikoa.
II.- Adierazpena, ez debekurik ez bataeraezintasunik ez dagoela dioena.
III.- Erantzukizunpeko adierazpena, zerga betebeharrak eta Gizarte Segurantzarekikoak egunean dituela dioena.
IV.- Eskudirutan jarritako fidantza itzultzeko agiria.
V.- landa ondasun higiezinaren deskripzioa eta balorazioa
I. ERANSKINA

ESKAINTZA EKONOMIKOA

___________________________________________________ jaunak / andreak (egoitza: _________________________________________________; telefonoa: __________________; helbide elektronikoa:______________________________________; NAN: ____________________, bere izenean edo _____________________________________ jaunaren / andrearen (NAN: ________________________); egoitza: ___________________________________) ordezkari gisa diharduela (horretarako ahalordea Zuzenbidearen arabera askietsi da), hauxe 

ADIERAZTEN DU:
I.‑ Jakin Oñatiko Udalaren hiri ondasun higiezin bat besterentzeko enkantearen deialdiaren berri ematen duen iragarkia argitaratu dela.
II.‑ Ezagutzen ditu aipatutako lizitazioa arautzen duen baldintza ekonomiko-administratiboen agiria eta eranskinak, eta erabat eta osorik onartzen ditu.
III.‑ Ondasun higiezin hau eskuratzeko enkantean hartuko du parte: _________________________________________________________________. Ondasun horrengatik diru kopuru hau eskaintzen du, eskualdaketa kargatzen duten zergak eta gastuak aparte: ______________ euro (idatzita: ____________________________________________________________________. Ildo beretik adierazten dut ……….epean ( gehien jota urte bete) astazifaktoriaren instalakuntzak kendu eta egoki lehengoratzeko konpromisoa hartzen dudala, aldeaz aurretik dagokion lan baimena Udalari eskatuz.
______________, 2019ko ___________aren ___(a)






Izpta.:
II. ERANSKINA

ADIERAZPENA, EZ DEBEKURIK EZ BATAERAEZINTASUNIK EZ DAGOELA DIOENA
Nik, ____________________________________________________ jaunak / andreak (egoitza: _______________________________________________________________; telefonoa: ____________; helbide elektronikoa: _______________________________; ____________________________________________ jaunaren / andrearen (egoitza: ______________________________________________________; identifikazio fiskalerako zenbakia: _________________) izenean eta beraren ordezkari gisa dihardudala, hauxe adierazten dut neure erantzukizunpean:
Ez sinatzaileak ez berak ordezkatzen duenak ez daukate inolako bateraezintasunik ez debekurik ezarrita indarreko araudiaren arabera Administrazioarekin kontratuak egitea eragozten duenik.
Ez sinatzailea ez ordezkatzen dudan pertsona juridikoaren administratzaileak ez daude ondoko lege hauetan arautzen diren kasuetan: 5/2006 Legea, apirilaren 10ekoa; 53/1984 Legea, abenduaren 26koa; 5/1985 Lege Organikoa, ekainaren 19koa.
Hori guztia dela eta agiri hau sinatzen dut _______________(e)n, 2019ko _______aren __(e)(a)n



Izpta.:



NAN
III. ERANSKINA
ERANTZUKIZUNPEKO ADIERAZPENA
___________________________________________________________ jaunak / andreak (egoitza: _____________________________________________________________), bere izenean edo _________________________________________________________ jaunaren / andrearen (egoitza: _________________________________________________; NAN: ________________________;) ordezkari gisa diharduela (horretarako ahalordea Zuzenbidearen arabera askietsi da), hauxe adierazten du bere erantzukizunpean:
Sinatzaileak edo ordezkatzen duen entitateak egunean ditu zerga betebeharrak eta Gizarte Segurantzarekiko betebeharrak.
Hori guztia dela eta agiri hau sinatzen du _______________(e)n, 2019ko _______aren __(e)(a)n 








Izpta.: 

IV. ERANSKINA
ESKUDIRUTAN JARRITAKO FIDANTZA ITZULTZEKO AGIRIA
____________________________________________________ jaunak / andreak (egoitza: _______________________________________________________________________; telefonoa: ____________); helbide elektronikoa: _____________________________________; ______________________________________________ jaunaren / andrearen (egoitza: ______________________________________________________; identifikazio fiskalerako zenbakia: _________________) izenean eta beraren ordezkari gisa diharduela, hauxe  

ADIERAZTEN DU:
Oñatiko Udalak __________(idatzi izena)__________________ bankuan / kutxan daukan kontu korrontean _______________________(zenbatekoa letraz eta zenbakiz)___________________ euro sartu ditu, behin-behineko fidantza izan dadin ondasun higiezin hau besterentzeko enkanterako: ___________________________________________.
HAUXE ESKATZEN DU:
Aurrean aipatutako finka adjudikatzen ez bazaio, behin-behineko fidantzaren zenbatekoa kontu honetan sartzeko:
Entitatea:
Bulegoa:
Kontu korrontea / Libreta:
_________________, 2019ko __________aren __(a)
Izpta.:
� “otro terreno castañal en el término llamado Olaoza y Beco-Esparrua, con ciento veinticuatro castaños. Confina: por Oriente, con terreno de la casería Matromai; por Poniente, con terreno perteneciente al señor Conde de Oñate; por Mediodía, con camino vecinal para las Ergumas y Mondragón; y por Norte, con río Otaola. Contiene de área mil seiscientos ochenta estados cuadrados que equivalen a seis mil cuatrocientos doce metros cuadrados”

